Waranggana utawa ronggeng mono wanita kang njoged ana ing panggung kang dikubengi dening penonton (pengibing). Sawijining penonton (pengibing) kang ketiban sampur kudu melu njoged manut iramane ronggeng, supaya ronggeng ora mengo marang penonton (pengibing) liyane. Jalaran yen ora mangkono si ronggeng mau bisa kagodha dening pengibing priya papat cacahe kang ngiringi ana ing sakiwa tengene ronggeng mau. Joged ronggeng iku pinangka simbol manawa manungsa iku nalika nduweni gegayuhan kang luhur tansah ana godhane. Wondene panggodha kang ana ing uripe manungsa iku ana patang prakara, kang dilambangake pengibing priya cacah papat, yaiku sepisan napsu amarah kang metu saka kuping utawa pangrungu. Kapindho napsu aluamah, napsu kang metu saka tutuk utawa kanikmatane rasa utawa srakah. Katelu, napsu supiah, napsu kang metu saka mripat utawa pandeleng. Kapat napsu mutmainah, yaiku napsu kang metu saka irung utawa pangganda. Manawa manungsa bisa ngendhaleni